Narodna skupština
20101012

Da li ste se pitali, gospodine ministre, ko je odgovoran za to? Činjenica je da onog trenutka kada sklopka na električnom napajanju iz električnog voda iskoči, tog trenutka mora da se uključi drugi agregat, pa za slučaj da je i on neispravan mora treći agregat da se uključi i da kontrola leta u svakom trenutku ima napajanje električnom energijom. Tražili smo da se ove tačke brišu iz ovog člana gde se predviđaju kao prekršaji i da se ove tačke smatraju kao krivična dela. Takođe smo tražili da se doda tačka 55), da su predsednik Vlade, nadležni ministar i direktor Direktorata odgovorni ukoliko u zakonskom roku ne donesu sve propise i sva podzakonska akta određena ovim zakonom, jer ovaj zakon, ukoliko ne budu došli propisi koji za njim slede i podzakonska akta koja iz njega proizilaze, biće samo mrtvo slovo na papiru. Zbog toga smatram, gospodine ministre, da bi trebalo da usvojite ovaj amandman.